stanford-oval/wikipedia huggingface dataset:
Talgat Tadžuddin
Julkisia lausuntoja

Tadžuddin on ainakin kerran julkisesti tunnistautunut bulgaariksi väittäen, että tataarit ovat yksiselitteisesti Volgan Bulgarian jälkeläisiä.
Helmikuussa 2006, yhdessä Venäjän ortodoksisen kirkon johtajien ja Moskovan hallinnon kanssa Tadžuddin protestoi aikomusta järjestää Pride-kulkue Moskovassa. Hän kehotti Venäjän muslimeita yrittää estää kulkue jos sellainen järjestettäisiin.
Vuonna 2001 Tadžuddin heilutti miekkaa yhdessä mielenosoituksessa ja julisti jihadin Yhdysvaltoja vastaan.
Venäjän vuoden 2015 Syyrian sotaan liittymisen jälkeen Tadžuddin piti puheen Ufassa, jossa hän kertoi sanoneensa presidentti Vladimir Putinille muutama päivä aikaisemmin, että heidän pitäisi tehdä Syyrialle ja Israelille samoin mitä Krimille, viitaten sen vuoden 2014 miehitykseen. Politologi Ruslan Aisinin mukaan Tadžuddinin julkisia lausuntoja ei usein kannata ottaa tosissaan; "Hän on sellainen islamilaisen maailman Žirinovski".
Tadžuddin on tukenut vuoden 2022 Venäjän hyökkäystä Ukrainaan. Hän kutsui sitä "tarpeelliseksi toimenpiteeksi" ja syytti Ukrainan hallitusta sekä läntistä maailmaa "fasismin elyttämisestä ja yrityksestä järjestää Venäjän kansanmurha".
Tadžuddin tukee eurasianismia. Hän on todennut kansansa kuuluvan "ainutlaatuiseen sivilisaatioon", jonka muodostaa ortodoksisuus ja islam. Hän oli mukana organisoimassa Alexandr Duginin poliittista "Euraasia" -liikettä.
Kansallisen yhtenäisyyden päivä vuonna 2015. Kuvassa presidentti Vladimir Putinin lisäksi eri uskontokuntien edustajia; tataareina kolmas vasemmalta Talgat Tadžuddin ja oikealla reunassa Ravil Gainutdin.
Tahdonilmaisu

Tahdonilmaisu on ihmisen sisäisen pyrkimyksen sanominen tai esittäminen julki niin, että toisetkin saavat siitä tietää. Tahdonilmaisu voi tapahtua esimerkiksi äänestämällä. Eduskunnan tahdonilmaisu tapahtuu muun muassa lakeja säätämällä. Sellaista tahdonilmaisua, jolla perustetaan, muutetaan, siirretään tai kumotaan oikeuksia ja velvollisuuksia, nimitetään oikeustoimeksi. Henkilö, jolla on oikeustoimikelpoisuus, voi tahdonilmaisunsa nojalla ryhtyä oikeudellisesti vaikuttaviin toimiin. Edustaja voi antaa tahdonilmaisun toisen puolesta saamansa kelpuutuksen nojalla ja tämä tahdonilmaisu sitoo kelpuutuksen antajaa eli päämiestä. Jos tahdonilmaisu saapuu vastaanottajalleen antajansa tahtoa vastaamattomassa muodossa, on kyseessä erehdys. Tällainenkin tahdonilmaisu sitoo antajaansa, jos vastaanottaja ei tiedä erehdyksestä. Monissa tahdonilmaisuun liittyvissä oikeudellisissa tilanteissa on välttämätöntä todentaa henkilöllisyys luotettavasti ja saada tietää henkilön rooli kuten esimerkiksi onko hän edustaja tai viranomainen. Sähköisessä toimintaympäristössä tähän käytetään sähköistä identiteettiä.
Taekwondo – jalan ja käden tie

| Taekwondo – jalan ja käden tie |
| --- | --- |
 Teoksen Taekwondo – jalan ja käden tie kansikuva.
Kirjailija:  Jari Hintsanen
Kieli:  suomi
Genre:  tietokirja
Kustantaja:  Tammerprint (julkaisija)
Julkaistu:  2014
ISBN:  978-952-93-3321-9
Löydä lisää kirjojaKirjallisuuden teemasivulta
Taekwondo – jalan ja käden tie on vuonna 2014 julkaistu suomenkielinen tietokirja taekwondosta, jonka on kirjoittanut Jari Hintsanen. Kirja avaa lukijalle lajin historiaa, olemusta ja periaatteita sekä teknisten osa-alueiden keskeisimpiä piirteitä. Teoksen julkaisija on Tammerprint. Kirja on myyty loppuun vuoden 2017 syksyllä.
Aiheesta muualla

Kirja: Taekwondo – jalan ja käden tie (2014) LOPPUUNMYYTY! (25.10.2017) (Arkistoitu – Internet Archive)
Sääksjärvi (Lempäälä)

| Sääksjärvi |
| --- | --- |
Kaupunki:  Lempäälä
Koordinaatit:  61°24′50″N, 23°45′40″E
Väkiluku:  noin 4 000
Osa-alueet:  Höytämö, Lammintausta, Paunu, Rajasilta, Sipilä, Uusi-Eurooppa
Postinumero:  33880
 fiSääksjärvi 
Villu Jaanisoon vuonna 2018 valmistunut  Paratiisisaari-ympäristöteos. Taustalla näkyy Sääksjärven VPK:n paloasema.
Loiskeen logo.
Sääksjärvi on lähiöalue Lempäälän kunnan pohjoisosassa samannimisen järven läheisyydessä lähellä Tampereen ja Pirkkalan rajoja. Lähiö on nimetty järven mukaan. Varsinaisen lähiöalueen länsipuolella sijaitsee Sipilän osa-alue, joka myös luetaan Sääksjärveen. Sääksjärven naapurina pohjoisessa Tampereen puolella on Multisillan kaupunginosa ja etelässä Lempäälän Kuljun kylä.
Asutus

Sääksjärvellä on monipuolinen asuntokanta, jonka muodostavat pääosin 60-luvulla rakennetut kerrostalot. Sääksjärvelle rakennetaan jatkuvasti lisää asuntoja, asukkaita on tällä hetkellä arviolta yli 4 000. Tämän lisäksi Sääksjärvellä sijaitsee huomattavan paljon leikkipuistoja sekä muita leikkialueita.
Maamerkit ja nähtävyydet

Sääksjärven maamerkkeihin kuuluvat vuonna 1971 rakennettu Sääksjärven vesitorni, virolaisen ympäristötaiteilija Villu Jaanisoon mielipiteitä herättänyt teos Paratiisisaari liikenneympyrässä, sekä keskustassa sijaitseva vuonna 1951 valmistunut Sääksjärven VPK:n vanha paloasema. Sääksjärven rautatieasema on valittu Museoviraston inventoinnissa valtakunnallisesti merkittäväksi rakennetuksi kulttuuriympäristöksi. Lisäksi Sääksjärvellä sijaitsee Lempäälän Metsäopetuspolku, joka osana Birgitan polkua antaa tietoa suomalaisesta luonnosta.
Palvelut

Sääksjärvellä sijaitsee Suomen suurimpiin kuuluva kaikki vuosiluokat esikoulusta yhdeksänteen luokkaan kattava peruskoulu, Sääksjärven koulu. Muita Sääksjärven palveluja ovat mm. nuorisotalo, apteekki, pizzeria, S-market, seurakuntatalo, eläinlääkäriasema, kolme päiväkotia, lounaskahvio, Sääksjärven urheilukenttä sekä kirjasto.
Yrityksiä ja muuta toimintaa

Dammenbergin makeistehdas ja Robit Rocktoolsin konepajayritys toimivat Sääksjärvellä. Vuoden 2003 loppuun saakka Sääksjärvellä sijaitsi puolustusvoimien varikkoyksikkö Sääksjärven varikko-osasto (SääksjVko-os/PvMatL). Se toimi vuoden 1992 loppuun nimellä Sääksjärven Asevarikko (SääksjAseV).
Suomalaisen Kiillon kotipaikka on Sääksjärvellä. Sen kemikaalitehdas on suuri työllistäjä alueella.
Liikenne

Liikenneyhteydet Sääksjärvellä ovat varsin hyvät, sillä Sääksjärven ja viereisen Höytämön asuinalueen välistä kulkee Helsinki–Tampere-moottoritie. Vanha Helsinki–Tampere-valtatie, nykyinen seututie 130, kulkee Sääksjärven lähiön läpi. Sääksjärven kautta kulkee myös Riihimäen ja Tampereen välinen rautatie, jolle perustettiin Sääksjärven liikennepaikka (lyhenne Sj) vuonna 1915. Henkilöliikenne asemalla lakkautettiin vuonna 1988.
Lempäälän kunnan kehittämissuunnitelmissa Sääksjärven alueesta kehittyisi tulevaisuudessa nykyistä kaupunkimaisempi keskus, jonka liikennejärjestelmä perustuu keskeisesti raideliikenteeseen, kävelyyn ja pyöräilyyn. Suunnitelmaan sisältyy uusi Sääksjärven asema-alue, joka sijoittuisi nykyistä asema-aluetta etelämmäs Sääksjärventien varteen. Uusi asema mahdollistaisi paikallisjunaliikenteen ja kaukojunien pysähtymiset Sääksjärvelle.
Birgitan polku kulkee Sääksjärven lähiöalueen läpi.
Urheilu

Sääksjärvellä toimii vuonna 1947 perustettu urheiluseura Sääksjärven Loiske, jolla on noin 1 200 jäsentä. Seuran lajeihin kuuluvat jalkapallo, futsal, yleisurheilu, hiihto, voimistelu ja lentopallo.
Loiske on pelannut jalkapalloa vuodesta 1947. Paras saavutus on kaudelta 1978, kun joukkue voitti III-divisioonan ja pelasi seuraavan kauden II-divisioonassa. Peliasun värit ovat oranssi ja musta.
Kirjallisuutta

Mäkelä, Ritva (toim.): Sääksjärvi : portti Lempäälään. Sääksjärvi-kirjan toimituskunta, 2001. ISBN 952-91-3888-1.
Santa Maria

Santa Maria voi tarkoittaa ainakin seuraavia asioita:
Neitsyt Maria, raamatun henkilö.
Santa María, Kolumbuksen lippulaiva
M/S Santa Maria, vuonna 1961 kaapattu matkustaja-alus
Santa María -luokka, Espanjan laivaston 1980- ja 1990-luvuilla rakennettu fregattiluokka
Santa María (F81), Espanjan laivaston Santa María -luokan fregatti
AL.60B Santa Maria, italialainen lentokonetyyppi
Santa Maria, Pauligin omistama ruotsalainen maustealan yritys ja tuotemerkki
Paikannimenä > Argentiina

Santa María del Buen Ayre, Buenos Airesin entinen nimi
Santa María, kaupunki Catamarcan provinssissa
Paikannimenä > Brasilia

Santa Maria, kaupunki Rio Grande do Sulin osavaltiossa
Santa Maria das Barreiras, kaupunki Parán osavaltiossa
Santa Maria da Boa Vista, kaupunki Pernambucon osavaltiossa
Santa Maria do Cambucá, kaupunki Pernambucon osavaltiossa
Santa Maria do Herval, kaupunki Rio Grande do Sulin osavaltiossa
Santa Maria de Itabira, kaupunki Minas Geraisin osavaltiossa
Santa Maria de Jetibá, kaupunki Espírito Santon osavaltiossa
Santa Maria Madalena, kaupunki Rio de Janeiron osavaltiossa
Santa Maria do Oeste, kaupunki Paranán osavaltiossa
Santa Maria do Pará, kaupunki Parán osavaltiossa
Santa Maria do Salto, kaupunki Minas Geraisin osavaltiossa
Santa Maria da Serra, kaupunki São Paulon osavaltiossa
Santa Maria do Suaçuí, kaupunki Minas Geraisin osavaltiossa
Santa Maria do Tocantins, kaupunki Tocantinsin osavaltiossa
Santa Maria da Vitória, kaupunki Bahian osavaltiossa
Paikannimenä > Chile

Santa María
Paikannimenä > Ecuador

Santa Maria, Galápagossaarten saari
Paikannimenä > Espanja

El Puerto de Santa María
Santa Maria de Guadelupe, luostari Cáceresin maakunnassa
Santa María del Mar, goottilainen kirkko Barcelonassa
Santa Maria de Montserrat, luostari Montserratin vuorella Kataloniassa
Santa María del Naranco, kirkko lähellä Oviedon kaupunkia
Santa María la Real de la Almudena, katedraali Mardidissa
Paikannimenä > Filippiinit

Santa Maria, Bulacan
Santa Maria, Davao del Sur
Santa Maria, Ilocos Sur
Santa Maria, Isabela
Santa Maria, Laguna
Santa Maria, Pangasinan
Santa Maria, Romblon
Paikannimenä > Guatemala

Santa María Cahabón, kunta
Santa María Chiquimula, kunta
Santa María Ixhuatán, kunta
Santa María Visitación, kunta
Santa María de Jesús, kunta
Volcán Santamaría, tulivuori
Paikannimenä > Italia

Santa Maria, kaupunki Ponzan saarella
Santa Maria, alue Schiossa
Santa Maria Capua Vetere, kunta Casertan maakunnassa Campanian alueella
Santa Maria Coghinas, kaupunki Sardiniassa
Santa Maria Imbaro, kunta Chetin maakunnassa
Santa Maria, kunta Piemonten alueella
Santa Maria di Sala, kunta Veneton alueella
Paikannimenä > Italia > Kirkkoja

Santa Maria del Fiore, kirkko Firenzessä
Santa Maria del Popolo, basilika ja titulaarikirkko Roomassa
Santa Maria della Rotonda, Pantheon, kirkoksi muutettu antiikin aikainen temppeli Roomassa
Santa Maria delle Grazie, kirkko Milanossa
Santa Maria di Loreto, kirkko Roomassa
Santa Maria in Aracoeli, kirkko Roomassa
Santa Maria in Organo, kirkko Veronassa
Santa Maria in Trastevere, kirkko Trasteveren kaupunginosassa Roomassa
Santa Maria Maggiore, varhaiskristillinen basilika Roomassa
Santa Maria Novella, basilika Firenzessä
Santa Maria presso San Satiro, kirkko Milanossa
Santa Maria sopra Minerva, kirkko Roomassa, alun perin Minervan temppeli.
Santa Maria Zobenigo tai Santa Maria del Giglio, kirkkorakennus Venetsiassa
Paikannimenä > Kap Verde

Santa Maria, kaupunki Salin saarella
Paikannimenä > Kolumbia

Santa María, kunta
Paikannimenä > Meksiko

Misión Santa María de los Ángeles, Baja California
Santa María, Campeche
Santa María, Chiapas
Santa María, Hidalgo
Santa María, Michoacán
Santa María, Sinaloa
Paikannimenä > Paraguay

Santa María de Fe, kaupunki Misionesin departementissa
Paikannimenä > Portugali

Santa Maria, saari Azoreilla
Santa Maria de Belém, Belém, Lissabonin kaupunginosa
Santa Maria da Feira, kunta Aveiron piirissä
Santa Maria, seurakunta Bragançan piirikunnassa
Santa Maria, seurakunta Celorico da Beiran kunnassa
Santa Maria,  seurakunta Covilhãn kunnassa
Santa Maria, seurakunta Estremozin kunnassa
Santa Maria, seurakunta Lagosin kunnassa
Santa Maria, seurakunta Manteigas'n kunnassa
Santa Maria, seurakunta Óbidos'n kunnassa
Santa Maria, seurakunta Odemiran kunnassa
Santa Maria, seurakunta Serpan kunnassa
Santa Maria, seurakunta Taviran kunnassa
Santa Maria, seurakunta Torres Novas'n kunnassa
Santa Maria, seurakunta Trancoson kunnassa
Paikannimenä > Sveitsi

Santa Maria in Calanca
Santa Maria Val Müstair, entinen kunta, nykyinen kylä Val Müstairin kunnassa
Paikannimenä > Vanuatu

Santa Maria, yksi Bankssaarista
Paikannimenä > Yhdysvallat

Santa Maria, Kalifornia
Santa Maria, Texas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Santa Maria”, voi hakea sivunnimihaulla, laajalla sivunnimihaulla tai tekstihaulla.
Sähkömagneettinen mikrofoni

Kitaramikrofoni
Bartolini-aktiivimikrofonit
Sähkömagneettinen mikrofoni on yleisimmin sähkökitaroissa ja –bassoissa käytetty mikrofonityyppi. Sähkömagneettinen mikrofoni poikkeaa tavallisesta mikrofonista siten, että akustisten ääniaaltojen sijaan se on herkkä soivan metallikielen aiheuttamalle magneettiselle värähtelylle.
Mikrofonin rakenne

Sähkömagneettinen mikrofoni koostuu magneetista, magneettisydämestä, sen ympärille kierretystä käämistä ja magneettisydämeen upotetuista, siitä koholle nousevista napapaloista. Napapalojen tarkoitus on saada magneettikenttä lähemmäs yksittäistä kieltä ja näin voimistaa mikrofonin signaalia. Napapaloissa voi myös olla ruuvikierre, jolloin niiden korkeutta ja yksittäisten kielten äänenvoimakkuutta voidaan säätää. Magneetti voi olla valmistettu alnicosta tai keraamisesta materiaalista, joka tuottaa alnicoa voimakkaamman magneettikentän ja näin voimakkaamman signaalin. Magneettisydän on yleensä terästä.
Toiminta

Mikrofonin toiminta sähkökitaroissa perustuu sen muodostamaan magneettikenttään jonka sisällä kitaran metalliset kielet ovat (mikrofonit sijaitsevat kielten alla kitaran rungossa). Kieliä näppäillessä ne värähtelevät, ja mikrofonin magneettikenttä alkaa värähdellä samalla taajuudella kielten kanssa, tämä muodostaa mikrofonin kelaan heikon sähkövirran, signaalin.
Signaali on kuitenkin niin heikko, että sitä varten tarvitaan vahvistin, joka vahvistaa signaalin niin, että se voidaan kaiuttimen avulla muuttaa tavallisiksi ääniaalloiksi. Sähkökitaroiden signaalin vahvistamiseen käytetään erityisiä kitaravahvistimia.
Historia

Sähkömagneettisen mikrofonin keksijöinä voidaan pitää sekä Fender- että Gibson-kitarayhtiöitä, jotka kehittivät ensimmäisenä maailmassa massatuotantoiset sähkökitarat mikrofoneineen. Gibsonin ensimmäiset sähkömagneettisilla mikrofoneilla varustetut kitarat rakennettiin jo 1920-luvulla, ja Fenderin 1940-luvulla.
Bassokitara eli sähköbasso keksittiin sähkökitaran mikrofonin keksimisen myötä: kontrabasistit jotka halusivat voimakkaampaa äänentoistoa, keksivät asettaa bassonsa kielten alle sähkökitaran mikrofonin ja yhdistää sen muunneltuun (bassotaajuuksia paremmin toistavaan) kitaravahvistimeen.
Sähkömagneettiset mikrofonityypit

Sähkökitaran mikrofoneja on sekä yksi- että kaksikelaisia eli ns. humbuckereita, molemmilla on omanlaisensa ominaisuudet. Eräitä kaksikelaisia mikrofoneja voidaan myös ”puolittaa” kytkimellä, eli kytkeä toinen kela pois käytöstä jolloin mikrofoni käyttäytyy yksikelaisen mikrofonin tavoin.
Kaksikelaisia mikrofoneja on myös ns. stack-malleina (stack (englanniksi) = pino). Stack-mikrofoneissa on tavallisista kaksikelaisista poiketen vain yksi magneettisydän, mutta yhden sydämen ympärille on käämitty kaksi toisistaan erillään olevaa kelaa jotka saavat aikaan samankaltaisen soundin kuin humbucker-mikrofonit. Stack-mikrofoneja valmistetaan myös niin että ne tuottavat matalamman ulostulosignaalin ja muistuttavat soundiltaan enemmän yksikelaista mikrofonia, mutta stack-rakenne poistaa yksikelaiselle mikrofonille tyypillisen hurinan. Signaalin voimakkuus on riippuvainen magneetin voimakkuudesta ja käämin kierrosluvusta.
Tunnettuja stack-mikrofoneja käyttäviä kitaristeja ovat esimerkiksi Yngwie Malmsteen ja John Norum.
Lisäksi käytössä ns. motherbucker-mikrofoneja joissa on kolme kelaa. Nämä muistuttavat soundiltaan tavallisia humbuckereita, ja ovat harvinaisempia käytössä.
Sähkömagneettiset mikrofonityypit > Passiiviset ja aktiiviset mikrofonit

Sähkömagneettisia mikrofoneja on sekä passiivisia että aktiivisia. Passiivimikrofonien rakenne on edellä mainitun kaltainen, mutta aktiivimikrofoneissa on lisäksi sisäänrakennettu pieni esivahvistin joka toimii yleensä yhdellä tai kahdella 9 V paristolla, jolloin kaksi paristoa sarjaan kytkettynä antaa 18V jännitteen. Aktiivimikrofonien valmistajista EMG on tunnetuin. Aktiivimikrofonit tuottavat passiivimikrofonia voimakkaamman ulostulosignaalin, mikä lisää säröytymistä. Niiden sointi on myös passiivimikrofoneja heleämpi.
Sähkömagneettiset mikrofonityypit > Sähköbasson mikrofonit

Bassokitaroissa käytetään yleisesti myös ns. jaettuja mikrofoneja (kuvassa) eli P-basson mikrofoneja. Nimi tulee Fenderin Precision-bassosta jossa käytettiin ensimmäisenä, ja käytetään edelleen tämäntyyppistä mikrofonia. Monesti myös yksikelaisia basson mikrofoneja nimitetään jazzbasson mikrofoneiksi Fenderin Jazz-basson mukaan, joissa käytetään kyseisiä mikrofoneja. (ks. kuva) Bassokitaroiden mikrofonit voivat olla myös humbuckereita tai stack-humbuckereita.
Jaetun mikrofonin kelat ovat kahden eri sydämen ympärillä, erillisissä koteloissa, limittäin toistensa päällä. Tämä poistaa mikrofonin signaalista häiriöitä samalla tavalla kuin humbucker-rakenne.
Tunnettuja valmistajia

Tunnettuja mikrofonien valmistajia ovat mm. Seymour Duncan, DiMarzio, EMG, Lindy Fralin, Jason Lollar, Bartolini Pickups and Electronics ja Bareknuckle Pickups. Lisäksi perinteisiä sähkökitaroita valmistavien Fender- ja Gibson-yhtiöiden valmistamat mikrofonit ovat tunnettuja. Suomessa käsintehtyjä mikrofoneja ovat valmistaneet esimerkiksi Rami Hakalan Mikki House ja Kari Niemisen Versoul Oy.
Suomen ensimmäiset kitaramikrofonit (joista on tallennettua kirjallista tietoa) valmisti tamperelainen arkkitehti ja jazzmuusikko Gunnar "Goony" Strömmer (1914 - 2006). Strömmerin veljesten mikrofoneja myytiin myös erikseen ainakin Tampereen musiikkiliikkeissä 1950-luvulla.
Kirjallisuutta

Toivanen, Jarmo: Teknillinen akustiikka, "Mikrofonit", s. 186–260.  Espoo:  Otakustantamo, 1976.  ISBN 951-671-123-5
Rossing, Thomas D.; Moore, Richard F.; Wheeler, Paul A.: The Science of Sound.  Pearson Education Limited, Third Edition, 2014.  ISBN 1-292-03957-4
Aiheesta muualla

Seymour Duncan
DiMarzio
EMG (Arkistoitu – Internet Archive)
Mikki House
Mikrofonien rakennekaavio, jossa näkyvät magneetti, magneettisydän, käämitys ja napapalat: yllä yksikelainen (single coil) ja alla kaksikelainen humbucker. Mikrofonien päällä rivissä olevat pallot ovat napapaloja.
EMG 89 -humbuckerpari ja SA -mikrofonit. 89 on rakenteeltaan samanlainen kuin 85, mutta sen pystyy puolittamaan kytkimellä, eli toimimaan yhdellä kelalla jolloin se vastaa yksikelaista SA-mallia. EMG-mikrofoneissa ei ole napapaloja vaan kuoren alla olevat palkkimagneetit.
Tyypilliset bassokitaran mikrofonit: ylempänä jaettu mikrofoni (ns. P-basson mikrofoni) ja alempana kaksikelainen jazzbasson stack-humbucker yksikelaisen kuoressa. Molemmat Seymour Duncanin valmistamia.
Sähkövaraus

Sähkökenttä positiivisen ja negatiivisen pistevarauksen muodostaman systeemin ympärillä.
Sähkövaraus eli sähkö­määrä (tunnus Q) on aineen tai hiukkasen ominaisuus, joka ilmentää, miten voimakkaasti kappale vuorovaikuttaa sähkökentän kanssa, täten vaikuttaen muihin sähkö­varauksen omaaviin kappaleisiin. Kappaleen sähkövaraus voi olla joko "positiivinen" tai "negatiivinen". Positiivisesti varautuneet kappaleet työntävät luotaan toisia positiivisesti varautuneita kappaleita, mutta vetävät puoleensa negatiivisesti varautuneita kappaleita; negatiivisesti varautuneet kappaleet taas vetävät puoleensa positiivisesti varautuneita ja työntävät luotaan toisia negatiivisesti varautuneita kappaleita.
Sähkövarauksen yksikkö SI-järjestelmässä on coulombi (C). Fysiikan kaavoissa varauksen tunnuksena käytetään yleensä kirjainta Q.
Klassinen elektrodynamiikka tutkii sitä, miten sähköisesti varautuneet kappaleet vuoro­vaikuttavat keskenään sähkökentän välityksellä. Se pätee tilanteissa, joissa kvantti­mekaanisia ilmiöitä ei tarvitse ottaa huomioon. Alkeis­hiukkasten välisiä sähkö­magneettisia vuoro­vaikutuksia, joita välittävät fotonit, tutkii kvanttielektrodynamiikka.
Sähkövaraus on eräiden alkeis­hiukkasten perus­ominaisuus, joka kuvaa sitä, miten voimakkaasti hiukkaset vuorovaikuttavat sähkömagneettisen kentän kanssa. Sähkövarausta koskee yleinen säilymislaki.
Robert Millikan osoitti vuonna 1909, että sähkö­varaus on kvantittunut suure, toisin sanoen on olemassa tietty pienin mahdollinen sähkö­varaus, jota sanotaan alkeis­varaukseksi (e), suuruudeltaan noin 1,602 · 10−19 C, ja jonka moni­kertoja kaikki havaitut sähkö­varaukset aina ovat. Esimerkiksi protonin varaus on +e, elektronin −e. Myöhemmin on kuitenkin ilmennyt, että kvarkkien varaus on alkeisvarauksen kolmasosia, mutta kvarkit eivät koskaan esiinny irrallisina.
Yksiköt

SI-järjestelmässä sähkövarauksen yksikkö on coulombi (C), joka on noin 6,242 · 1018 kertaa alkeisvarauksen suuruinen. Ampeerin nykyisen määritelmän mukaan alkeisvaraus on tarkalleen 1,602 176 634 · 10-19 coulombia eli ampeerisekuntia. Coulombi määritellään varaukseksi, joka kulkee sähkönjohtimessa poikkipinnan läpi yhdessä sekunnissa, kun siinä kulkee yhden ampeerin sähkövirta. Sähkövaraukselle käytetään yleisesti tunnusta Q. Sähkövaraus voidaan suoraan mitata elektrometrilla, epäsuorasti myös galvanometrilla.
Kun oli todettu, että sähkövaraus esiintyy vain tietyn pienimmän varauksen monikertoina, George Stoney ehdotti vuonna 1891 tälle varauksen perusyksikölle nimeä elektroni. Sana tuli myöhemmin käyttöön J. J. Thomsonin löytämän hiukkasen nimenä, jolla on tämän suuruinen negatiivinen varaus. Varsinkin kemiassa elektronin varauksen itseisarvoa eli alkeisvarausta käytetään usein varauksen yksikkönä.
Eräillä sähköteknisillä aloilla kuten akkujen kapasiteetin mittauksessa varauksen yksikkönä käytetään ampeerituntia (Ah). Yksi ampeeritunti on 3 600 coulombia.
Staattinen sähkö ja sähkövirta

Staattinen sähkö ja sähkövirta ovat kaksi eri ilmiötä, joista kumpaankin sähkövaraus liittyy, mutta ne voivat samaan aikaan esiintyä samassakin kappaleessa. Kun kappaleessa on staattista sähköä, vallitsee epätasapaino, joka pyrkii purkautumaan sähköpurkauksena. Sähköpurkauksessa molempien kappaleiden varaus muuttuu. Sähkövirta sen sijaan on sähkövarauksen liikettä kappaleen läpi, eikä se muuta sen kappaleen sähkövarausta, jonka läpi se kulkee. Staattinen sähkö varautuu joihinkin materiaaleihin ja purkautuu kosketuksen seurauksena jännitteen tasoittuessa. Staattisen sähköpurkauksen tapahtuessa voi syntyä tuhansien volttien potentiaaliero.
Yleisimpiä varauksellisia hiukkasia ovat positiivisesti varaukselliset protonit ja negatiivisesti varaukselliset elektronit. Varauksellisten hiukkasten liike on sähkövirtaa. Monissa tilanteissa ei ole merkitystä sillä, oletetaanko positiivisten varausten liikkuvan tiettyyn suuntaan vai negatiivisten varausten liikkuvan päinvastaiseen suuntaan. Tämä makroskooppinen näkökanta yksinkertaistaa monia sähkömagnetismiin liittyviä käsitteitä ja laskuja.
Mikroskooppiselta kannalta on monia tapoja, joilla sähkövirta voi muodostua. Metalleissa se on elektronien liikettä. Mutta esimerkiksi eräissä puolijohteessa voi olla elektronin vajauksia eli "aukkoja", jotka käyttäytyvät monessa suhteessa ikään kuin ne olisivat positiivisesti varautuneita hiukkasia, jolloin sähkövirta on niiden liikettä. Elekrolyytissa ja plasmassa  sähkövirta on positiivisten ja negatiivisten ionien liikettä.
Sovitun määritelmän mukaan sähkövirran suunnaksi katsotaan se suunta, johon positiivisen varauksen voidaan ajatella liikkuvan. Tämä voi kuitenkin aiheuttaa sekaannusta, sillä käytännössä tärkeimmässä tapauksessa eli metallijohtimissa sähkövirta on negatiivisesti varauksellisten elektronien liikettä, ja niiden liikesuunta on päinvastainen kuin virran suunta.